CELEX: C2006/154/51
Language: et
Date: 2006-07-01 00:00:00
Title: Kohtuasi T-128/06:  28. aprillil 2006  esitatud hagi — Japan Tobacco  versus  Siseturu Ühtlustamise Amet — Torrefacção Camelo (kujutismärk CAMELO)

1.7.2006   
            
            
               ET
            
            
               Euroopa Liidu Teataja
            
            
               C 154/21
            
         28. aprillil 2006 esitatud hagi — Japan Tobacco versus Siseturu Ühtlustamise Amet — Torrefacção Camelo (kujutismärk CAMELO)
   (Kohtuasi T-128/06)
   (2006/C 154/51)
   Kohtumenetluse keel: prantsuse
   Pooled
   
      Hageja: Japan Tobacco Inc. (Tokio, Jaapan) (esindajad: advokaadid A. Otiz López, S. Ferrandis González ja E. Ochoa Santamaría)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Torrefacção Camelo Lda
   
   Hageja nõuded
   
               —
            
            
               võtta samaaegselt teise apellatsioonikoja 22. veebruari 2006. aasta otsuse (juhtum R 669/2003-2) tühistamisega vastu kohtuotsus, milles (Esimese Astme Kohus), muutes eelnimetatud otsust, tuvastab vajadust kohaldada käesolevas asjas ühenduse kaubamärgi kohta antud määruse artikli 8 lõikes 5 nimetatud keeldu ning sellest tulenevalt ja võttes arvesse Japan Tobacco esitatud argumente, keelata ühenduse kaubamärgi nr 1469121 registreerimine;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Ühenduse kaubamärgi taotleja: Torrefacção Camelo Lda
   
   
      Asjaomane ühenduse kaubamärk: kujutiselementidest (kaamel, püramiidid, palmipuud) ning nimest CAFÉ TORREFACTO CAMPO MAIOR CAMELO CAFÉ ESPECIAL PURO Torrefacção Camelo Lda CAMPO MAIOR-PORTUGAL koosnev klassi 30 kuuluvate kaupade jaoks taotletud kaubamärk (taotlus nr 1469121)
   
      Vastulause aluseks oleva kaubamärgi või tähise omanik: hageja
   
      Vastulause aluseks olev kaubamärk või tähis: siseriiklikud sõna- ja kujutismärgid “CAMEL” kaupade jaoks klassides 22 ja 34
   
      Vastulausete osakonna otsus: vastulause rahuldada
   
      Apellatsioonikoja otsus: tühistada vastulausete osakonna otsus
   
      Õiguslikud alused: nõukogu määruse nr 40/94 artikli 8 lõige 5 ebaõige kohaldamine, menetlusvead ning nimetatud määruse artiklite 74 ja 79 rikkumine.